ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

...ซามูไร บอนด์
ไม่น่าเชื่อว่ากระทรวงการคลังจะเห็นชอบไปกับการที่ไปรษณีย์ตั้งบริษัทลูกเพื่อทำหน้าที่ปล่อยกู้ให้รากหญ้า เพราะนักการเงินต่างรู้ดีว่า ธุรกิจสถาบันการเงินนั้นคือศาสตร์และศิลป์ ไม่ใช่แค่เคยเดินส่งจดหมายตามบ้านแล้วจะรู้ว่าคนไหนปล่อยกู้ได้ และไม่เป็นหนี้เสีย ที่สำคัญท่ามกลางเสียงสนับสนุน ยังไม่เห็นว่าใครจะเป็นนายทุนให้ไปรษณีย์ไปปล่อยกู้ เพราะดูท่าว่าอาการน่าเป็นห่วง 
...l...แต่ที่แน่ๆ ทั้ง ออมสิน และ ธ.ก.ส. ต่างก็บ่จอยกับแนวคิดนี้ เพราะที่ผ่านมาทั้งสองธนาคารนี้ต่างก็ช่วยสนองนโยบายรัฐบาลมาเป็นอย่างดี แต่จู่ๆ ก็ดันมาเกิดคู่แข่งใหม่ แม้จะไม่น่ากลัว แต่การที่ถูกสั่งให้เป็นพี่เลี้ยงให้ไปรษณีย์เนี้ยสิ...อันนี้เชื่อว่าหืดขึ้นคอแน่ 
...l...ต้องรอดูว่า สมชัย สัจจพงษ์ อธิบดีกรมศุลกากร จะลุยเรื่องการแก้ไขพระราชบัญญัติศุลกากรเกี่ยวกับการคิดค่าปรับกรณีเลี่ยงภาษีเป็นสูงสุดไม่เกิน 4 เท่า จากเดิมคิดที่ 4 เท่าอย่างเดียว ที่สำนักงานคณะกรรมการกฤษฎีกาตรวจร่างและได้ทำความเห็นเสนอกลับมาให้คณะรัฐมนตรี (ครม.) พิจารณาได้ทัน ก่อนจะย้ายไปทำงานที่สำนักงานคณะกรรมการนโยบายรัฐวิสาหกิจ (สคร.) หรือไม่ เพราะเรื่องดังกล่าวได้ถูกบรรจุเป็นวาระ ครม. เมื่อวันที่ 7 ก.ย.ที่ผ่านมาไปแล้ว แต่มีรายงานแจ้งว่า มีมือดีขอถอนเรื่องกลับไปให้ ประดิษฐ์ ภัทรประสิทธิ์ รมช.คลัง พิจารณาลงนามตามธรรมเนียมก่อน 
...l...ยินดีกับ ธานินทร์ ผะเอม ที่ปรึกษาด้านนโยบายและแผน (นักวิเคราะห์นโยบายและแผนทรงคุณวุฒิ) สำนักงานคณะกรรมการพัฒนาการเศรษฐกิจและสังคมแห่งชาติ หรือ สศช. แม้จะพลาดตำแหน่งปลัดกระทรวงการท่องเที่ยวและกีฬาไปแบบมีลุ้นในนาทีสุดท้าย แต่ได้ขยับขึ้นเป็นรองเลขาธิการ สศช. แทน 
...l...ต้องขอชื่นชม พรชัย รุจิประภา ปลัดกระทรวงพลังงาน ที่เป็นคนไม่ตัดทางเดินของลูกน้อง เดินไปหานายกรัฐมนตรีรูปหล่อขอขยับไปนั่งที่อื่น เปิดทางให้ ณอคุณ สิทธิพงศ์ รองปลัดที่ถูกตัวเองตัดหน้าไปในห้วงปฏิวัติขึ้นเป็นปลัดกระทรวงพลังงาน และไม่ขอขึ้นเลขาธิการ สศช. เพราะไม่ต้องการตัดเส้นทางของลูกน้องที่ชื่อ “อาคม” สุดท้ายจึงถูกย้ายไปเป็นปลัดกระทรวงวิทยาศาสตร์และเทคโนโลยี